google/wiki40b huggingface dataset:
Mirek Kovářík

Životopis

Jedná sa o jednu zo zakladateľských osobností litvínovského Docela malého divadla, ktoré patrilo v 60. rokoch 20. storočia medzi významné české divadlá malých foriem, ďalej o neúnavného propagátora modernej českej poézie, výborného recitátora a dlhoročného moderátora hudobného festivalu Porta.
Je tiež, okrem iného, ​​už od roku 1976 autorom a moderátorom klubovej relácie Zelené peří – pôvodne prevádzkovaného v Prahe a v Brne, ktorý pomáha propagovať a zverejňovať poéziu mladým začínajúcim autorom. Od roku 1993 do januára 2011 existovalo Zelené peří i v rozhlasovej verzii na stanici Český rozhlas 2 Praha.
Letiště Letňany (národná prírodná pamiatka)

Ochrana

Predmetom ochrany je biotop a populácia kriticky ohrozeného druhu sysľa pasienkového (Spermophilus citellus) na trávnatej ploche letiska Praha Letňany a v jeho okolí. Rozloha NPP činí 50,98 ha, ochranné pásmo 18,32 ha. Nadmorská výška je v rozmedzí 270 – 279 m n. m. NPP je súčasťou európsky významnej lokality (EVL) Praha - Letňany. Územie NPP je pod dohľadom AOPK ČR, regionálneho pracoviska Správa CHKO Český kras. Od roku 2007 sú pozemky EVL Praha - Letňany vo vlastníctve súkromnej spoločnosti. Začiatkom roku 2010 bolo celé územie oplotené a nie je naďalej prístupné verejnosti.

Početnosť kolónie sysľa pasienkového

V rokoch 2005 – 2010 bol stav populácie sysľa v Letňanoch odhadovaný na 500 až 600 jedincov. Lokalita tak patrila k jedným z najpočetnejších v Česku. Zo správy "Vyhodnotenie realizačného projektu záchranného programu sysľa obyčajného (Spermophilus citellus) v ČR pre rok 2015." však vyplýva, že po roku 2012 došlo k výraznému poklesu početnosti kolónie.

Rušivé vplyvy

Juhozápadná časť územia NPP, ktorá je blízko stanice metra Letňany, je stále častejšie využívaná pre konanie kultúrnych a športových podujatí, alebo pre parkovanie vozidiel pri výstavách v priľahlom areáli PVA EXPO PRAHA. Pre tieto účely je potrebné vydávať výnimky zo zákona č.114 / 1992 Zz. o ochrane prírody a krajiny.
Juraj Selepčéni

Meno

Jeho meno sa v literatúre uvádza v rôznych podobách:

Životopis

Bol dieťaťom obyčajných poddaných, ktorých zavraždili Turci. Osvojili si ho príbuzní. Zásluhou kardinála Petra Pázmaňa študoval v rokoch 1627 – 1634 v Ríme, býval v kolégiu Hungarico-Germanicu. Z dedinského pastiera sa postupne vypracoval na nitrianskeho biskupa (1648 – 1660), kaločského arcibiskupa (od 1657) a neskôr na ostrihomského arcibiskupa a uhorského prímasa (1666). Angažoval sa v ochrane krajiny pred Turkami a oslobodení okupovaných kresťanských území. Ako vyslanec cisára Ferdinanda sa viackrát zúčastnil rokovaní s Turkami v Carihrade. Jeho zásluhou sa poľský kráľ Ján III. Sobieski zúčastnil bitky pri Viedni. Podporoval publikačnú činnosť Trnavskej univerzity, výstavbu nových kostolov a pútnických miest. 
Popri cirkevnej činnosti sa venoval aj výtvarnej tvorbe. Kreslil a rezal do dreva titulné obrazy na knihy. Vynikal ako znamenitý portrétista. Je zachovaný aj jeho autoportrét, na ktorom, okrem iného je vyryté: GEORGIUS  SZELEPCHENY  ARCHPP. STRIGON. PRIMAS  HUNG. (ARCIEPPISCOPUS  STRIGONIENSIS  PRIMAS  HUNGARIAE  - arcibiskup ostrihomský, prímas Uhorska.)
Zomrel v Letoviciach na Morave, pochovaný bol v mariánskej bazilike Mariazelli v Rakúsku.
Rožkoviansky potok

Prameň

Pramení v pohorí Bachureň na severnom úpätí vrchu Marduňa (873,8 m n. m.) v nadmorskej výške približne 495 m n. m.
Saint-Denis-d’Augerons

Poloha

Obec má rozlohu 4,27 km². Najvyšší bod je položený 226 m n. m. a najnižší bod 173 m n. m.

Obyvateľstvo

Počet obyvateľov obce je 84 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Ivan Majeský

Klubový hokej

S hokejom začínal v Banskej Bystrici. V slovenskej extralige debutoval v sezóne 1995/96. V roku 1999 prestúpil do HKm Zvolen, kde odohral úspešnú sezónu. Pred ročníkom 2000/01 ho angažoval klub Ilves Tampere z fínskej SM-liigy, kde pôsobil dva roky.
V roku 2001 ho draftoval klub NHL Florida Panthers v 9. kole ako 267. v poradí. Nasledujúcu sezónu pôsobil v mužstve Floridy a ročník 2003/04 hral za Atlantu Thrashers. Počas lockoutu v NHL bol hráčom HC Sparta Praha v českej extralige.
Pred sezónou 2005/06 podpísal jednocestnú zmluvu s klubom NHL Washington Capitals s ročným príjmom 800 tisíc USD. Pred začatím prípravy v klube neprešiel zdravotnými testami, keď mu vyšetrenie dokázalo zranenie kolena, následok zranenia z majstrovstiev sveta, preto začiatok sezóny vynechal.
Pred ročníkom 2006/07 sa nedohodol so žiadnym klubom NHL a vrátil sa do Európy. Pôsobil tri sezóny v Linköpings HC (kvôli švédskym daňovým zákonom vždy odohral úvod v SM-liige).
V júli 2009 uzavrel kontrakt s ďalším klubom Elitserien Skellefteå AIK, športový riaditeľ Lasse Johansson uviedol, že by mohol byť prínosom pre mužstvom najmä svojimi skúsenosťami. Sezónu 2012/13 začal v HC Kladno, v jej priebehu prestúpil do Linköpings HC, ďalšiu začal opäť v Kladne a prestúpil do Jokeritu Helsinki.
V ročníku 2013/14 hrá opäť za HC Kladno.

Reprezentácia

Ivan Majeský reprezentoval Slovensko na majstrovstvách sveta v rokoch 2003 (bronz), 2004, 2005, 2008, 2010, 2011 a na Zimných olympijských hrách 2006 v Turíne. Bol v nominácii na Svetový pohár 2004, ale v poslednom prípravnom zápase v Ottawe si zlomil malíček a musel odcestovať domov. Odohral 97 reprezentačných zápasov a dal v nich 4 góly. Nosí reprezentačný dres s číslom 23.

MS 2005

Jeho účasť na svetovom šampionáte vo Viedni a Innsbrucku nebola istá kvôli problémom s chrbticou, napokon bol nominovaný. Na turnaji však odohral však len dve striedania, keď si po zrážke s bieloruským útočníkom Andrejom Kosticynom natrhol väzy v kolene a musel odcestovať domov. Na šampionáte ho nahradil Jaroslav Obšut, ktorý bol dopísaný na súpisku bol troch zápasoch základnej časti. Slovensko prehralo vo štvrťfinále s Kanadou 4:5 a obsadilo 5. miesto.

ZOH 2006

Slovensko obsadilo na zimnej olympiáde v Turíne piate miesto. Po kvalitných výkonoch v základnej skupine, ktorú vyhralo bez straty bodu, bolo vyradené vo štvrťfinále Českom. Ivan Majeský odohral všetkých 6 zápasov, nebodoval.

MS 2008

Bol členom výberu Júliusa Šuplera, ktorý reprezentuje na MS 2008 v Kanade. Slovensko nepostúpilo zo základnej skupiny po prehrách s Nemeckom a Fínskom. V zápasoch o udržanie zdolalo Slovinsko 5:1 a 4:3 (po samostatných nájazdoch). Majeský odohral všetkých päť stretnutí, nebodoval.

MS 2010

Glen Hanlon ho nominoval na šampionát vo Švajčiarsku. Na podujatí zaznamenal gól a asistenciu. Slovensko nepostúpilo do vyraďovacích bojov a obsadilo 12. miesto.

MS 2011

Hral aj na domácom šampionáte v Bratislave. Slovensko nepostúpilo zo základnej skupiny a obsadilo 10. miesto.